
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	10 iunie 2015

	Nr.
	4c-7/136


R A P O R T
asupra proiectului de Lege pentru modificarea art.169 din Legea nr.263/2010 privind sistemul unitar de pensii publice
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PLx 133/2015 din 2 martie 2015, cu dezbaterea pe fond, în procedură obişnuită, a proiectului de Lege pentru modificarea art.169 din Legea nr.263/2010 privind sistemul unitar de pensii publice.
La întocmirea prezentului raport, Comisia a avut în vedere:

· avizul favorabil al Consiliului Legislativ (nr.842/22.07.2014)

· avizul favorabil al Consiliului Economic şi Social (nr.1589/03.07.2014)

· avizul favorabil al Comisiei pentru buget, finanţe şi bănci (nr.203/25.03.2015)

· avizul favorabil al Comisiei pentru drepturile omului, culte şi problemele minorităţilor naţionale 
(nr.4c-5/149/10.03.2015)
· avizul favorabil al Comisiei pentru egalitatea de şanse pentru femei şi bărbaţi (nr.4c-17/367/17.03.2015)
· punctul de vedere al Guvernului exprimat în cadrul dezbaterilor.
Proiectul de lege are ca obiect de reglementare modificarea art.169 din Legea nr.263/2010 privind sistemul unitar de pensii publice, în sensul eliminării excepţiilor prevăzute la alin.(2) şi (3) pentru persoanele care au desfăşurat activităţi în condiţii speciale, în grupele I şi II de muncă potrivit legislaţiei anterioare datei de 1 aprilie 2001, recalcularea drepturilor urmând să se realizeze fără acordarea unor drepturi retroactive. 
Comisia propune Plenului Camerei Deputaţilor adoptarea proiectului de lege cu amendamente, redate în anexa la prezentul raport.
Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

La dezbaterile care au avut loc în şedinţa comisiei din 9 iunie 2015 au participat, în conformitate cu prevederile art.55 din Regulamentul Camerei Deputaţilor, republicat:

· d-na Ileana Ciutan – preşedinte, Casa Naţională de Pensii Publice
· d-na Doina Păuna – director, Casa Naţională de Pensii Publice

· d-na Tatiana Nicolau – şef serviciu, Casa Naţională de Pensii Publice.
La lucrările comisiei au fost prezenţi 23 deputaţi, din totalul de 24 membri ai comisiei.

Raportul comisiei a fost adoptat cu unanimitate de voturi pentru.

Proiectul de lege a fost adoptat de Senat în şedinţa din 25 februarie 2015.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 


În urma dezbaterilor, Comisia propune Plenului Camerei Deputaţilor adoptarea cu amendamente a proiectului de lege, redate în anexa care face parte integrantă din prezentul raport.  


PREŞEDINTE,







SECRETAR,



Adrian SOLOMON






Mihăiţă Găină
Întocmit,
Consilier parlamentar Elena ANGHEL
ANEXA

AMENDAMENTE ADMISE

	Nr. crt.
	Text

adoptat de Senat
	Amendamente 
(autorul amendamentului)
	Motivare

	1. 
	Titlul legii

Lege pentru modificarea art.169 din Legea nr.263/2010 privind sistemul unitar de pensii publice
	Titlul legii

Lege pentru completarea Legii nr.263/2010 privind sistemul unitar de pensii publice

Autori: membrii comisiei

	Pentru respectarea normelor de tehnică legislativă.

	2. 
	Articol unic. - Articolul 169 din Legea nr.263/2010 privind sistemul unitar de pensii publice, publicată în Monitorul Oficial al României, Partea I, nr.852 din 20 decembrie 2010, cu modificările şi completările ulterioare, se modifică după cum urmează:

	Articol unic. - După articolul 169 din Legea nr.263/2010 privind sistemul unitar de pensii publice, publicată în Monitorul Oficial al României, Partea I, nr.852 din 20 decembrie 2010, cu modificările şi completările ulterioare, se introduce un nou articol, articolul 1691, cu următorul cuprins:
Autori: membrii comisiei


	

	3. 
	Art.169.- (1) Pensionarii sistemului public de pensii ale căror drepturi de pensie au fost stabilite potrivit legislaţiei anterioare datei de 1 aprilie 2001, care au desfăşurat activităţi în locuri încadrate în grupa I şi/sau grupa a Il-a de muncă, beneficiază de o creştere a punctajelor anuale realizate în aceste perioade, după cum urmează:

a) cu 50% pentru perioadele în care au desfăşurat activităţi în locuri încadrate în grupa I de muncă;

b) cu 25% pentru perioadele în care au desfăşurat activităţi în locuri încadrate în grupa a Il-a de muncă.

(2) De creşterea punctajelor anuale prevăzută la alin.(1) al art. 169 beneficiază şi pensionarii sistemului public de pensii care au desfăşurat activităţi în locuri de muncă încadrate în grupa I şi/sau a II-a de muncă şi ale căror drepturi de pensie au fost stabilite până la data intrării în vigoare a prezentei legi, cu utilizarea vechimii în muncă necesară deschiderii dreptului la pensie anterior datei de 1 aprilie 2001 prevăzute de acte normative cu caracter special, respectiv cu utilizarea stagiilor de cotizare necesare în vederea acordării pensiei prevăzute de legislaţia în vigoare după data de 1 aprilie 2001.

(3) În cazul persoanelor prevăzute la alin.(1), punctajul mediu anual aferent creşterii punctajelor anuale din perioadele încadrate în grupa I şi/sau a II-a demuncă se determină cu utilizarea vechimii integrale în muncă prevăzute de legislaţia în vigoare până la data de 1 aprilie 2001, respectiv a stagiului complet de cotizare prevăzut în anexa nr.3 la Legea nr.19/2000 la data înscrierii la pensie.

(4) Prevederile art.100 lit.b) referitoare la majorarea punctajului pentru perioadele realizate în condiţii speciale de muncă se aplică şi persoanelor înscrise la pensie anterior intrării în vigoare a prezentei legi. La determinarea punctajului mediu anual aferent creşterii punctajelor anuale din perioadele valorificate în condiţii speciale de muncă se utilizează stagiul complet de cotizare prevăzut în anexa 3 la Legea nr. 19/2000 la data acordării drepturilor de pensie în baza prevederilor cu caracter special.

(5) Punctajul mediu anual aferent creşterii punctajelor, determinat conform alin.(3) şi (4) se adaugă la punctajul mediu anual în plată sau, după caz, cuvenit la data intrării în vigoare a prezentei legi.

(6) În situaţia în care cuantumul pensiei aferent punctajului mediu anual rezultat în urma aplicării prevederilor alin.(1)-(5) este mai mic decât cel cuvenit sau aflat în plată, se menţine acest cuantum până la data la care, prin aplicarea formulei de calcul prevăzute de lege, se obţine un cuantum al pensiei mai mare.

(7) Prevederile art.100 lit.a) referitoare la majorarea punctajului pentru perioadele realizate în condiţii deosebite de muncă după data de 1 aprilie 2001 se aplică şi persoanelor înscrise la pensie anterior intrării în vigoare a prezentei legi. “

	Se elimină.
Autori: membrii comisiei


	Pentru respectarea normelor de tehnică legislativă, având în vedere introducerea unui text nou ca art.1691, aplicabil tuturor persoanelor care au desfăşurat activităţi în locuri de muncă încadrate în grupa I şi/sau a II-a de muncă şi ale căror drepturi de pensie au fost stabilite până la data intrării în vigoare a prezentei legi, cu utilizarea vechimii în muncă necesară deschiderii dreptului la pensie anterior datei de 1 aprilie 2001, prevăzute de acte normative cu caracter special, respectiv cu utilizarea stagiilor de cotizare necesare în vederea acordării pensiei prevăzute de legislaţia în vigoare după data de 1 aprilie 2001.


	4. 
	__
	“Art.1691. - (1) Pensionarii sistemului public de pensii ale căror drepturi de pensie au fost stabilite potrivit legislaţiei anterioare datei de 1 ianuarie 2011, care au desfăşurat activităţi în locuri de muncă încadrate în grupa I şi/sau grupa a II-a de muncă potrivit legislației anterioare datei de 1 aprilie 2001, respectiv activități în locuri de muncă încadrate în condiții deosebite și/sau condiții speciale, potrivit legii,  beneficiază de o creştere a punctajelor anuale realizate în aceste perioade, după cum urmează:

a) cu 50% pentru perioadele în care au desfăşurat activităţi în locuri de muncă încadrate în grupa I de muncă sau în locuri de muncă încadrate în condiții speciale;

b) cu 25% pentru perioadele în care au desfăşurat activităţi în locuri de muncă încadrate în grupa a II-a de muncă sau în locuri de muncă încadrate în condiții deosebite.
(2) Prevederile alin.(1) se aplică pensionarilor ale căror drepturi de pensie s-au deschis anterior datei de 1 ianuarie 2011 şi care, conform prevederilor legale în vigoare, nu au beneficiat de majorarea punctajelor anuale conform Ordonanţei de urgenţă a Guvernului nr.100/2008 pentru completarea  Legii nr.19/2000 privind sistemul public de pensii şi alte drepturi de asigurări sociale, aprobată prin Legea nr.154/2009, Legii nr.218/2008 pentru modificarea şi completarea Legii nr.19/2000 privind sistemul public de pensii şi alte drepturi de asigurări sociale, art.78​​² din Legea nr.19/2000 privind sistemul public de pensii și alte drepturi de asigurări sociale, de prevederile art.169 din prezenta lege, precum şi de majorarea punctajului pentru perioadele realizate în condiţii speciale după data de 1 aprilie 2001.
(3) În cazul persoanelor prevăzute la alin.(2), la numărul total de puncte realizate de acestea până la data prezentei recalculări se adaugă numărul de puncte corespunzător majorării rezultate în urma aplicării prevederilor alin. (1), la determinarea punctajului mediu anual utilizându-se  stagiile complete de cotizare prevăzute de lege, corespunzătoare fiecărei situații.
(4) În situaţia în care, în urma aplicării prevederilor alin.(1) – (3), rezultă un punctaj mediu anual mai mic, se menține punctajul mediu anual şi cuantumul aferent aflat în plată sau cuvenit la data recalculării.
(5) Recalcularea prevăzută la alin.(1) – (4) se efectuează în termen de 24 luni, calculat de la data de 1 ianuarie 2016.
(6) Drepturile de pensie recalculate potrivit alin.(1) - (5) se cuvin şi se plătesc începând cu data de 1 ianuarie 2016.”

Autori: membrii comisiei

	Pentru egalitatea de tratament între pensionarii sistemului public de pensii ale căror drepturi de pensie au fost stabilite potrivit legislaţiei anterioare datei de 01.01.2011, care au desfăşurat activităţi în locuri de muncă încadrate în grupa I şi/sau grupa a II-a de muncă, potrivit legislației anterioare datei de 1 aprilie 2001, respectiv activități în locuri de muncă încadrate în condiții deosebite și/sau condiții speciale, potrivit legii.

